L 234/190
SK
Úradný vestník Európskej únie
22.9.2023
ROZHODNUTIE KOMISIE (EÚ) 2023/1810 z 19. septembra 2023 o žiadosti o rozšírenú kumuláciu medzi Kambodžou a Vietnamom v prípade určitých materiálov alebo častí používaných pri výrobe bicyklov v súlade s článkom 56 ods.
1 delegovaného nariadenia (EÚ) 2015/2446, pokiaľ ide o pravidlá pôvodu používané na účely systému všeobecných colných preferencií podľa delegovaného nariadenia (EÚ) 2015/2446
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (1), a najmä na jeho článok 64 ods.
3,
so zreteľom na delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (2), a najmä na jeho článok 56,
keďže:
(1)
V článku 56 ods.
1 delegovaného nariadenia (EÚ) 2015/2446 sa stanovuje, že zvýhodnené krajiny všeobecného systému preferencií (ďalej len „VSP“) Európskej únie môžu požiadať o rozšírenú kumuláciu s krajinou, s ktorou má Únia dohodu o voľnom obchode v súlade s článkom XXIV platnej Všeobecnej dohody o clách a obchode (ďalej len „dohoda GATT“).
(2)
V článku 56 ods.
1 a 2 delegovaného nariadenia (EÚ) 2015/2446 sa stanovujú podmienky, za ktorých sa zvýhodneným krajinám podľa všeobecného systému preferencií môže povoliť používať v rámci rozšírenej kumulácie materiály z krajiny, s ktorou má Únia uzavretú dohodu o voľnom obchode v súlade s článkom XXIV dohody GATT.
Konkrétne sa v článku 56 ods.
1 stanovuje, že takáto kumulácia sa môže uplatňovať len vtedy, ak sa krajiny zapojené do rozšírenej kumulácie zaviazali, že budú dodržiavať alebo zabezpečovať dodržiavanie pravidiel pôvodu v rámci VSP, pravidiel pôvodu stanovených v dohode o voľnom obchode medzi EÚ a Vietnamom a všetkých ostatných ustanovení týkajúcich sa vykonávania pravidiel pôvodu a zabezpečovať administratívnu spoluprácu potrebnú na zaistenie správneho vykonávania týchto pravidiel so zreteľom na Úniu, ako aj medzi nimi.
(3)
Komisia má o takejto žiadosti rozhodnúť v súlade so svojimi vnútornými postupmi.
(4)
Kambodža listom z 2. decembra 2022 predložila žiadosť o rozšírenú kumuláciu s Vietnamom podľa článku 56 ods.
1 delegovaného nariadenia (EÚ) 2015/2446.
Žiadosť sa týka určitých materiálov alebo častí používaných pri výrobe bicyklov s pôvodom vo Vietname, ktoré sa majú používať ako pôvodné materiály v Kambodži na výrobu a vývoz bicyklov podľa položiek 87.11, 87.12 a 95.03 harmonizovaného systému (HS) do Európskej únie v rámci preferenčných sadzieb VSP.
(5)
Kambodža na podporu svojej žiadosti pripomenula, že keďže Vietnam bol od 1. januára 2023 vypustený zo zoznamu zvýhodnených krajín podľa všeobecného opatrenia VSP, vietnamské materiály alebo časti používané na výrobu bicyklov sa považujú za nepôvodné, a v dôsledku toho nemôžu kambodžskí výrobcovia bicyklov využívať bezcolný prístup v rámci VSP, pokiaľ ide o kambodžské bicykle vyvážané do Únie.
S cieľom diverzifikovať svoje
(1) Ú. v.
EÚ L 269, 10.10.2013, s. 1.
(2) Ú. v.
EÚ L 343, 29.12.2015, s. 1.